Jyllandsposten, 1841-07-13
Nyheds Post. - Uldmarkedet. Den 25de og 26de f. M. solgtes kun det halve Qvantum, eller circa 12000 Pund til følgende Priser, middel Merinos (bedst vasket) til 6872 s.; dito (mindre godt vasket) til 5666 s.; Dischley-Uld, god Vare til 4448 s.; men den 28de gik endvidere ud af Markedet: circa 2000 Pd. af den bedre middel Merinos til 68 s.; 1000 Pd. af ringere Qvalitet og Vask til 60 64 s.; 300 Pd. Southdover-Uld, maadelig til 40 s.; den er Rimelighed for, at den største Deel af Resten vil gaae bort i samme Forhold. Den fineste Uld blev ikke solgt skjøndt der f. Ex. for denne Sort fra det Classenske Fideicommis blev budet 88 s. (blev senere solgt til 8892 s.; ligeledes et andet Parti fra et Schæferi i Sjælland til 72 s.) For andre Partier var lavest limiteret 80 sk. Uldens Vask befandtes her, i det Hele taget (altsaa i Modsætning til hvad man har erfaret paa alle tydske samt paa Kallundborg Uldmarked) mindre god imod forrige Aar. Iøvrigt syntes Boniteten fra de forskjellige Schæferier af være den samme som den forrige Gang. De virkelige Kjøbere vare saare faa. Jøvrigt blev under Markedet næsten eenstemmigen udtalt det Ønske, at, ligesom Markedet fremdeles maatte være i Kjøbenhavn, saaledes burde det ufravigeligen sættes i Forbindelse med Markedet i Kallundborg, ved at afholdes enten 2 Dage for eller 2 Dage efter dette. J Corsaren Nr. 35 hedder det: Havde Hofmarschallet ikke viist sig saa forsømmelig imod os, saa kunde vi have leveret en Beretning om Balpareet, istedetfor at vi nu maae tie gandske stille derom. – Da der allerede er død et Par Medlemmer af den store Militaircommission i Odense, og da man godt kan resikere, at endnu flere døe inden den har tilendebragt sine Arbeider, saa skal det være paatænkt at nedsætte en Commission til i saadanne Tilfælde at complettere Militaircommissionen. Dersom vii denne Sag have nogen Stemme, vilde vi raade til, at Completteringscommissionen kom til at bestaae af ung Officerer, for at man kunde være saa lidt som muligt udsat for at komme til at nedsætte en Completteringscommission til at complettere Completteringscommissionen. - Det kunde maaskee for nærværende Tid interessere Læserne af erfare følgende Begivenhed, som vi meddele efter det franske Blad "Le Charivarie, En Mand i Paris, en Deputeret, var, som saa mange Andre, indstillet til at benaades med Æreslegionens Kors, og, da dette (naturligviis) blev tilstaaet, sendte, ved en underlig Feiltagelse, baade Justits og Jndenrigsministeren ham Ordenen, saa at han altsaa fik to Kors. "Charivari anstiller nu en dybsindig Undersøgelse over Maaden, hvorpaa han bør bære sit Kors, og kommer endelig til det Resultat, at, siden han lige har faaet et Par, bør han bære dem i – Ørene. - Pressen har i disse Dage vundet en Seir, Grune og Liunge ere ved Høiesteret blevne kjendte frie for at afhøres som Vidner om, hvo Kjøbenhavnspostens" Medarbeidere ere. Dette er, som sagt, en Seir som Pressen har vundet; thi Pressens Seire bestaae i at undgaae Ulykker. Ripenserne glæde sig til, at Deres Majestæter Kongen og Dronningen i August Maaned ville aflægge gamle Ribe et Besøg, Stadens Borgervæbning, der hidtil ingen Uniform har havt, er nu bleven enig om, idetmindste at anskaffe sig hvide Permissioner. Ved Øvelserne forrige Søndag forefaldt den ubehagelige Begivenhed, at et Medlem af Jægercorpset, rimeligviis i en vis exalteret Tilstand, med sin Sabel bibragte en Dreng et betydeligt Stik i Armen, og en Anden et Hug over Armen. Drengene vare ifærd med, efter Anmodning, at flytte nogle Geværer tilside, da Personen, formodentlig uvidende herom og maaskee i den Formening, at Leiren var i Fare, i sin militaire Jver anfaldt dem.